section_heading: Značenje i primjena
paragraph_text: Domorodci u mnogim dijelovima svijeta i danas uporabljaju sohe kao okomito postavljene nosače niza konstrukcija. Soha je odavno služila kod izrade raznih ljudskih nastambi, od iskopanih jama okruženih kolcima povezanih pleterom od šiba i premazanih blatom, preko indijanskog wigwama do već spomenutih sošnica. Kod potonjih se soha kao pilot zabija na dno rijeke, jezera ili mora, tako da gornji rašljasti dio strši iznad razine vodene površine, a u njega se onda umeće završni dio vodoravne grede, koja će zatim nositi cijelu konstrukciju.<ref>Portal "Webgradnja": Drvo i drvna građa u prošlosti; pristupljeno 3. listopada 2022. Tako soha predstavlja jednostavni, u početku primitivni, element drvne građe, odnosno vrstu građevnog materijala. Nju danas za podizanje sošničkih naselja rabe brojna domorodačka plemena u Africi, Aziji, te Sjevernoj i Južnoj Americi.